ഭരണ സംവിധാനം പുന:ക്രമീകരിക്കും തിരുവനന്തപുരം: ജലവിഭവ വകുപ്പിലെ ഭരണസംവിധാനം റവന്യു ജില്ലാ അടിസ്ഥാനത്തില് പുന:ക്രമീകരിക്കുമെന്ന് മന്ത്രി റോഷി അഗസ്റ്റിന് നിയമസഭയില് പറഞ്ഞു. നിലവില് സബ് ഡിവിഷന് അടിസ്ഥാനത്തിലുള്ള ഭരണസംവിധാനമാണുള്ളത്. ഇത് പലപ്പോഴും രണ്ട് ജില്ലകള് ചേര്ന്നുള്ളവയാണ്. ഈ ക്രമീകരണം പദ്ധതി നിര്വഹണത്തിലും അറ്റകുറ്റപ്പണികള്ക്കും ബുദ്ധിമുട്ടുണ്ടാക്കുന്നുണ്ട്. ജല്ജീവന് മിഷന് നടപ്പാക്കുന്നതിനാല് മറ്റ് പദ്ധതികള് നിറുത്തലാക്കാന് നിര്ദ്ദേശിച്ചിട്ടില്ല. ചില പദ്ധതികള് നടപ്പിലാക്കാന് വിവിധ വകുപ്പുകള് തമ്മിലുള്ള ഏകോപനത്തിനായി പൊതുമരാമത്ത് വകുപ്പ് നടപ്പാക്കുന്ന രീതിയില് ഏകീകൃത സംവിധാനം കൊണ്ടുവരും. 30 വര്ഷം പഴക്കമുള്ള പ്പൈപ്പുകള് മാറ്റിസ്ഥാപിക്കും. അത് റോഡിന്റെ അറ്റകുറ്റപ്പണികള്ക്ക് ഒപ്പം പൂര്ത്തീകരിക്കും. പരാതികള് പരിഹരിക്കുന്നതിനുള്ള കോള് സെന്റര് പ്രാദേശിക തലത്തില് ക്രമീകരിക്കും. പരാതികള് യഥാസമയം പരിഹരിക്കാന് എക്സിക്യുട്ടീവ് എന്ജിനിയര്മാര്ക്ക് നിര്ദ്ദേശം നല്കുമെന്നും മന്ത്രി പറഞ്ഞു.